PATVIRTINTA

Vilkaviškio socialinės pagalbos centro direktoriaus

2019 m. lapkričio 18 d. įsakymu Nr. VĮ-89

**VILKAVIŠKIO SOCIALINĖS PAGALBOS CENTRO**

**ETIKOS IR GEROVĖS UŽTIKRINIMO POLITIKOS APRAŠAS**

# SKYRIUS

# BENDROSIOS NUOSTATOS

1. Vilkaviškio socialinės pagalbos centro (toliau – Centras) etikos ir gerovės užtikrinimo politikos aprašas (toliau - Aprašas) reglamentuoja darbuotojų elgesio ir veiklos principus, darbuotojų tarpusavio santykius, elgesio su paslaugų gavėjais, jų tėvais (globėjais) ar kitais šeimos nariais, bendruomene, paslaugų gavėjų elgesį su kitais paslaugų gavėjais ir darbuotojais.

2. Apraše vartojamos sąvokos atitinka Lietuvos socialinių darbuotojų etikos kodekse, Psichologų etikos kodekse, Psichologų profesinės etikos kodekse, kituose teisės aktuose, reglamentuojančiuose socialinės srities ir asmens sveikatos priežiūros darbuotojų profesinę veiklą, vartojamas sąvokas.

# SKYRIUS

**PAGRINDINIAI DARBUOTOJŲ ELGESIO IR VEIKLOS PRINCIPAI**

1. Centro darbuotojai privalo vadovautis šiais elgesio principais:

3.1. Sąžiningumas**.** Darbuotojai teikia teisingą informaciją apie savo profesinę padėtį ir kompetenciją, apie savo patirtį, profesinėje veikloje, sąžiningai naudoja išteklius, nepiktnaudžiauja nei savo padėtimi, nei paslaugų gavėjo pasitikėjimu, jų nenaudoja asmeninės naudos tikslais, vadovaujasi Centro vidaus tvarkos taisyklėmis.

3.2. Pagarba**.** Kuriant saugią, atvirą, savivertę ir kūrybiškumą skatinančią atmosferą, darbuotojai pripažįsta, kad bendravimas su paslaugų gavėjais, jų tėvais (globėjais), kitais šeimos ir Centro bendruomenės nariais grindžiamas asmens orumo, pasitikėjimo bei bendražmogiškomis vertybėmis.

3.3. Atsakomybė**.** Darbuotojai dirba kaip profesionalai, pagal galimybes atnaujina savo profesines žinias, kelia profesinę kvalifikaciją, tobulina įgūdžius, reikalingus siekiant kokybiškai atlikti savo darbą, vadovaujasi komandinio darbo principu.

3.4. Teisinguma**s.** Darbuotojai pripažįsta paslaugų gavėjų poreikių įvairovę, atsižvelgia į kiekvieno vertybines nuostatas bei socialinius įgūdžius ir yra nešališki vertindami jų poreikius, polinkius, pasiekimus, pažangą, jų dalyvavimą bendruomenės gyvenime ar konfliktų sprendime.

3.5. Nesavanaudiškumas**.** Darbuotojai savo kalba, veiksmais ar sprendimais nediskriminuoja asmenų dėl lyties, seksualinės orientacijos, amžiaus, rasės, religijos, odos spalvos, tautybės, jie pripažįsta visus asmenis, kuriems yra reikalinga pagalba. Santykiai yra grindžiami atsidavimu ir nuoširdumu.

3.6. Konfidencialumas. Darbuotojai susipažinę su informacija, kuri pagal įstatymą ir Centro patvirtintą tvarką negali būti atskleista ir platinama, neturi teisės jos skelbti ar panaudoti savo asmeniniams, kitų asmenų interesams tenkinti. Darbuotojai gerbia informacijos slaptumą ir konfidencialumą.

3.7. Žmogaus teisių pripažinimas**.** Darbuotojai nepažeidžia paslaugų gavėjų teisių ir teisėtų interesų, vadovaujasi lygiateisiškumo ir nediskriminavimo nuostatomis ir siekia, kad rasiniai, kalbiniai, socialiniai, religiniai arba kiti veiksniai nedarytų įtakos jų elgesiui profesinėje veikloje.

3.8. Atidumas ir solidarumas**.** Darbuotojai su paslaugų gavėjais, jų tėvais (globėjais), kitais šeimos nariais, kolegomis ir bendruomene bendrauja pagarbiai, taktiškai, taip siekdami geros paslaugų gavėjų savijautos, savo empatija ir veiksmais parodydami, jog supranta jų emocinę būseną.

3.9. Lojalumas**.** Darbuotojai garbingai laikosi susitarimų ir įsipareigojimų Centrui, nuolat siekia tobulinti jo veiklą, gerinti teikiamų paslaugų kokybę ir veiksmingumą.

# SKYRIUS

# DARBUOTOJŲ TARPUSAVIO SANTYKIAI

4. Centro darbuotojai turi stengtis, kad kolektyve vyrautų savitarpio pasitikėjimas, vengti bet kokių priekabiavimo formų: žeminimo, įžeidimo, bendradarbio darbo ar pasiekimų menkinimo, apkalbų ir šmeižimo, reputacijos menkinimo ir panašiai.

5. Centro darbuotojų tarpusavio santykiai turi būti taktiški, draugiški, mandagūs, grindžiami geranoriškumu, pasitikėjimu ir vadovautis principu, kad kiekvienas asmuo turi teisę turėti savo nuomonę visais klausimais. Darbuotojai turi padėti vieni kitiems darbo veikloje, keistis įgyta patirtimi, žiniomis.

6. Darbuotojai privalo susilaikyti nuo bet kokių viešų pasisakymų ar svarstymų apie bendradarbių asmenybes ar jų kompetenciją.

7. Darbuotojai privalo laikytis solidarumo su savo bendradarbiais, ginti juos nuo nepagrįstos kritikos ir neigiamos įtakos.

8. Grubus etikos ir darbo drausmės pažeidimas – seksualinis priekabiavimas prie bendradarbių.

9. Centro darbuotojai privalo pranešti tiesioginiam vadovui apie bendradarbių nekompetentingumą, neteisėtą, netinkamą elgesį.

1. Įstaigos vadovas privalo:

10.1. sukurti kolektyve darbingą ir draugišką aplinką, užkirsti kelią konfliktams, šalinti nesutarimų priežastis;

10.2. netoleruoti asmens įžeidinėjimo, jo orumo ar garbės žeminimo;

* 1. .pastabas dėl darbuotojų klaidų ir darbo trūkumų reikšti mandagiai;
  2. viešai nereikšti savo palankumo ar nepalankumo Centro darbuotojams;

10.5 stengtis darbą paskirstyti tolygiai, kad kuo efektyviau būtų panaudotos kiekvieno pavaldinio galimybės ir kvalifikacija;

10.6 .deramai įvertinti pavaldinių darbo pasiekimus;

10.7.skatinti Centro darbuotojus reikšti savo nuomonę darbo klausimais ir ją išsakyti;

10.8. būti reikliu ir teisingu pavaldiniams, savo elgesiu ir darbu rodyti jiems pavyzdį.

11. Darbuotojai su Centro vadovu turi bendrauti mandagiai ir vykdyti visus teisėtus jo nurodymus.

12. Darbuotojas gali nevykdyti tiesioginio vadovo pavedimo, jei pavedimas verčia pažeisti įstatymus ir šį Aprašą. Apie tokį pavedimą pranešama Centro direktoriui.

13. Darbo metu kilę darbuotojų tarpusavio nesutarimai turi būti išsprendžiami nedelsiant jų pačių pastangomis, į tiesioginį vadovą kreipiamasi tik kraštutiniu atveju.

# SKYRIUS

# DARBUOTOJŲ ELGESYS SU PASLAUGŲ GAVĖJAIS, JŲ ARTIMAISIAIS, BENDRUOMENE

14. Centro darbuotojai turi puoselėti pagarbius savitarpio santykius su kiekvienu paslaugos gavėju.

15. Pagarbiai elgtis su visais paslaugų gavėjais, atsižvelgiant į kultūrinius ir lyties skirtumus, nepažeisti orumo, jų demokratinių ir asmens laisvės teisių.

16. Negalima reikšti panikos, įžeidinėti, žeminti, tyčiotis, šaukti ar kalbėti pakeltu tonu, plūsti, vartoti fizinio ar psichologinio smurto prieš paslaugų gavėjus.

17. Neaptarinėti, nediskutuoti apie nesančių kolegų darbo metodus, darbo kokybę, ligas, asmeninį gyvenimą.

18. Plėtoti laisves ir teises, skatinti kolegišką keitimąsi kūrybinėmis idėjomis, plėtoti tarpinstitucinius, tarptautinius ryšius.

19. Puoselėti pagarbius santykius su visais Centro darbuotojais, paslaugų gavėjais, jų tėvais (globėjais, rūpintojais),artimaisiais, nepaisydami tautybės, rasės, lyties, socialinės padėties, politinių pažiūrų.

# SKYRIUS

# PASLAUGŲ GAVĖJŲ ELGESYS SU KITAIS PASLAUGŲ GAVĖJAIS, DARBUOTOJAIS

20. Paslaugų gavėjai turi gerbti kitų paslaugų gavėjų, darbuotojų nuomonę, jų teises, nesityčioti iš kitų asmenų išvaizdos, elgesio.

21. Nemeluoti kitiems asmenims, darbuotojams, neimti svetimų daiktų be leidimo ir juos naudoti savais tikslais.

22. Gerbti Centro darbuotojų darbą, leisti darbuotojams vykdyti jų tiesiogines pareigas, vykdyti jų teisėtus nurodymus.

23. Laikytis vidaus tvarkos taisyklių ir nepažeidinėti viešosios tvarkos reikalavimų.

24. Informuoti darbuotojus apie nepagarbų elgesį ir patiriamą smurtą.

# SKYRIUS

# APRAŠO NUOSTATŲ LAIKYMOSI KONTROLĖ IR PRIEŽIŪRA

25. Laikytis Aprašo reikalavimų – asmeninis darbuotojo, siekiančio tinkamai ir kokybiškai atlikti savo pareigas, įsipareigojimas ir garbės reikalas.

26. Atsakomybė už Aprašo reikalavimų pažeidimą svarstoma ir įvertinama Centro Darbo taryboje.

# SKYRIUS

# BAIGIAMOSIOS NUOSTATOS

27. Darbuotojai įsipareigoja vadovautis šiuo aprašu.

28. Su šiuo Aprašu pasirašytinai supažindinamas kiekvienas Centro darbuotojas. Naujai priimami darbuotojai su šiuo Aprašu pasirašytinai supažindinami iškart po darbo sutarties pasirašymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_